**Dagsorden 2. møde tirsdag d. 26. november 2019**

**Kl. 13-16 i byrådssalen**

Fra 12:30 er der sandwich i receptionslokalet, hvor der er masser af mulighed for at snakke

og hygge med de andre medlemmer af Børne- og ungebyrådet.

1. 13.00-13.05 Velkomst og navneopråb
2. 13.05-13.15 Siden sidst
	* + - 1. Arrangementer afholdt
				2. Invitationer og kommende arrangementer
3. 13.15-13.30 Drøftelse om og nedsættelse af PR-gruppe
4. 13.30-13.50 Oplæg om grønnere områder v/Kommuneplanafdelingen
5. 13.50-14.10 Oplæg om grønnere områder v/ Frederiksbjerg Spirer
6. 14.10-14.30 Gruppearbejde om første emne (grønnere områder)
	* + - 1. Vi skal have konkretiseret første emne, så vi kan lave et forslag til byrådet.
				2. Evt. nedsættelse af arbejdsgruppe.
7. 14.30-15.00 Debat om første emne

15.00-15.15 Pause

1. 15.15-15.50 Evaluering af valg
2. 15.50-16.00 Opsamling, oprydning og tak for i dag!

**Spørgsmål til forberedelse i senaterne**

For at vi bedst muligt kan kvalificere gruppearbejdet og debatten på det kommende møde, skal I gerne gennemgå følgende spørgsmål i senatsgrupperne.

**Første emne: Grønnere områder**

På første møde i byrådsåret 2019/20 besluttede ungebyrødderne at det første forslag de vil stille, omhandler flere grønne områder i byen. På det kommende ungebyrådsmøde skal vi konkretisere emnet, så vi kan udforme et forslag til byrådet. Arbejdsprocessen bliver således at I snakker om det i baggrundsgruppen, debat i ungebyrådet, arbejdsgruppen vurderer og udvælger emne og slutteligt kommer det tilbage i byrådssalen til vedtagelse. Snak også gerne om der evt. er nogen, der kunne have lyst til at være en del af den efterfølgende arbejdsgruppe (vælges på mødet). På mødet får vi inputs til punktet gennem et oplæg om grønnere områder i byen.
OBS! I må i jeres drøftelse meget gerne være opmærksomme på hvilke områder der allerede er igangsat initiativer.

* Hvad er jeres interesseområder?
* Hvor kan Børne- og ungebyrådet bidrage til udviklingen af flere grønne områder?
* Hvilke konkrete elementer er vigtige for ungebyrødderne at have med i forslaget?

**PR-gruppe skal nedsættes**

Ungebyrødderne ønsker at nedsætte en PR-gruppe med det formål at brande Børne- og ungebyrådet mere – især blandt børn og unge. Denne drøftelse skal vi have på andet møde, hvor vi også skal nedsætte en PR-gruppe. Som forberedelse til dette må I gerne drøfte:

* Hvad skal en PR-gruppe arbejde med og hvad skal gruppen have ansvar for?
* Hvor ofte skal PR-gruppen mødes?

**Evaluering af Børne- og ungebyrådsvalget**

Der vil på mødet være en mundtlig og skriftlig evaluering af valget samt introdagen.

* Tænk gerne over hvad der fyldte før/under valgugen?
	+ Hvad fungerede godt? Hvad kunne være gjort bedre?
* Hvordan var informationsniveauet? På skolen/hos tovholderne/hjemmesiden mv.?
* Hvad var godt/mindre godt på introdagen? Hvad vil I foreslå at vi fokuserer på næste år?